| Piliakalnių piliakalnis (Marijampolė) |
| --- |
| Piliakalnis iš rytų pusės |
| 

Piliakalnių piliakalnis (Marijampolė)Piliakalnių piliakalnis (Marijampolė)

 |
| Koordinatės  | 

|  |
| --- |
| 54°40′4″ š. pl. 23°20′52.9″ r. ilg.﻿ / ﻿54.66778°š. pl. 23.348028°r. ilg.﻿ / 54.66778; 23.348028Koordinatės: 54°40′4″ š. pl. 23°20′52.9″ r. ilg.﻿ / ﻿54.66778°š. pl. 23.348028°r. ilg.﻿ / 54.66778; 23.348028 |

 |
| Vieta | Marijampolės savivaldybė |
| Seniūnija | Šunskų seniūnija |
| Aukštis | 4 m |
| Plotas | 18x20 |
| Naudotas | I tūkstantmetis |
| Žvalgytas | 1954 |
| Registro Nr. | A239P /u.k. 5097/ AR341/ |

**Piliakalnių piliakalnis** (valstybės saugomas kultūros paminklas: unikalus kodas - 5097; senas registro kodas - A239P; senas kultūros paminklų sąrašo Nr. AR341) – piliakalnis Marijampolės savivaldybės teritorijos šiaurės vakarinėje dalyje, Piliakalnių kaime, į šiaurę nuo Šunskų (Šunskų seniūnija), Rytupio kairiajame krante.

Pasiekiamas keliu Marijampolė – Šunskai, už Šunskų pavažiavus link Kazliškių, Sarakuose pasukus į kairę vakarų kryptimi, už 920 m ties kelio posūkiu į kairę pasukus į dešinę šiaurėn, už 190 m yra už sodybos.

Piliakalnis
-----------

Įrengtas nedidelėje kalvoje, esančioje aukštumos kyšulyje, įsiterpiančiame į Rytupio slėnį. Bendras jo ilgis rytų – vakarų kryptimi 120 m, didžiausias plotis – 90 m. Šlaitai nuo slėnio pusės statūs, iki 4 m aukščio. Aikštelė trikampė, pailga šiaurės rytų – pietvakarių kryptimi, 25 m ilgio ir 27 m pločio šiaurės vakarų krašte, kuriame supiltas 30 m ilgio, 1,5–2 m aukščio ir iki 12 m pločio pylimas, o už jo iškastas 8 m pločio ir 0,5 m gylio griovys. Aikštelės šiauriniame krašte supiltas 0,4 m aukščio ir 3,5 m pločio pylimas. Pylimas apardytas bulviarūsių, jo dalis apie 1964 m. nukasta upelio užtvankai, o šiauriniame šlaite - karjero vieta. Piliakalnis apaugęs liepomis.

Į pietus nuo piliakalnio, 0,3 ha plote yra papėdės gyvenvietė. Šiaurinėje piliakalnio papėdėje per pelkę ėjo 2 kūlgrindos: viena 20x3 m dydžio, kita, 150 m į pietus nuo pirmosios – 40x0,6 m dydžio.

Piliakalnis datuojamas I tūkstantmečiu. 1972 m. paskelbtas respublikinės reikšmės archeologijos paminklu AR341, 1997 m. įrašytas į Lietuvos Respublikos kultūros vertybių registro archeologinių vietų sąrašą (A239), 1998 m. gegužės 19 d. Lietuvos Respublikos Vyriausybės nutarimu Nr. 612 paskelbtas kultūros paminklu A239P, 2005m. balandžio 29 d. pripažintas valstybės saugomu paminklu. 

Paminklo teritorijos plotas 0,30 ha.

Tyrimai
-------

Piliakalnis žinomas nuo seno, tarpukariu buvo ūkininko Juozo Akelaičio žemėje. Kaip kultūros paveldo objektą jį 1935 m. išaiškino Valstybės archeologijos komisija.

1954 m. piliakalnį žvalgė Lietuvos mokslo akademijos Istorijos institutas. Aikštelėje aptiktas kultūrinis sluoksnis su degėsiais, anglimis, apdegusio molio tinko trupiniais.. 

* Piliakalnis iš pietų pusėsPiliakalnis iš pietų pusės
* Piliakalnis iš šiaurės pusėsPiliakalnis iš šiaurės pusės
* Piliakalnis iš vakarų pusėsPiliakalnis iš vakarų pusės

|  |
| --- |
| Aplinkiniai piliakalniai |
|  | Piliūnų piliakalnis 6,5 km |  | Griešių piliakalnis 7 km |  |
| Kudirkos Naumiesčio piliakalnis 33 km |  | Naujasodžio piliakalnis 26 km |
| Šukių piliakalnis 27 km | Meškučių piliakalnis 13 km | Šakališkių piliakalnis 25 km |

Pastaba:   
 Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai
---------

1. ↑  Lietuvos TSR kultūros paminklų sąrašas. Vilnius, 1973, p. 122.
2. ↑  Valstybės žinios, 1998, vasario 7, Nr. 14.
3. ↑  Valstybės žinios, 1998, gegužės 20, Nr. 49.
4. ↑  Dėl nekilnojamųjų kultūros vertybių pripažinimo saugomomis, 2004 m..
5. ↑  Valstybės archeologijos komisijos medžiaga. – Kultūros paveldo centro paveldosaugos biblioteka, f. 1, ap. , b. 30, l. 193–198.
6. ↑  Lietuvos TSR archeologijos atlasas, t. 2. Vilnius: Mintis, 1975, p. 135, Nr. 579.

* Kaminski A. Materialy do bibliografii archeologicznej Jacwiezy od I do XIII w. – Materialy Starozytne, t. 1. Warszawa, 1956, str. 241.
* Petras Tarasenka. Užnemunės krašto piliakalniai. Vilnius. 1997, p. 106-107.

Nuorodos
--------

* Sąrašas:Lietuvos piliakalniai
* Lietuvos piliakalniai. Piliakalniai
* Kultūrosvertybių registras
* Valstybės archeologijos komisijos medžiaga Archyvuota kopija 2016-03-05 iš Wayback Machine projekto.